Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka 20. Zakona o upravljanju državnom imovinom (»Narodne novine«, broj 52/18), Općinsko vijeće Općine Civljane na 25. sjednici, održanoj dana 30. prosinca 2020. godine, donosi

**ODLUKU**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU OPĆINE CIVLJANE ZA 2019. GODINU**

I.

Ovom Odlukom usvaja se Izvješće o provedbi plana upravljanja imovinom u vlasništvu Općine Civljane za 2019. godinu kojeg je Općina Civljane u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Šibensko-kninske županije.

II.

Izvješće o provedbi Plana upravljanja konceptualno prati strukturu poglavlja godišnjeg plana upravljanja imovinom u vlasništvu Općine Civljane, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14).

III.

Izvješće o provedbi plana upravljanja imovinom u vlasništvu Općine Civljane za 2019. godinu donosi Općinsko vijeće Općine Civljane za prethodnu godinu u tekućoj godini.

IV.

Ova Odluka stupa na snagu osmoga dana od dana objave u »Službenom vjesniku Šibensko-kninske županije«, a objavit će se na službenoj web stranici Općine i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15).

KLASA: 406-01/20-01/1

URBROJ: 2182/13-01-20-1

*Civljane, 30. prosinca 2020. godine*

OPĆINSKO VIJEĆE

OPĆINE CIVLJANE

PREDSJEDNICA

Vesna Gutić, v.r.